臘八日書齋早起南鄰方智善送粥方雪寒欣然盡之因成小詩
作者：王洋
朝代：宋

paragraphs: 臘月八日梁宋俗，家家相傳侑僧粥。
栗桃棗柿雜甘香，蓤椇芝栭俱不錄。
金僊託言成道時，不認饕饞借稱目。
誰謂毗耶清淨身，何有塵埃更須浴。
今晨雪屋梳白頭，南鄰與饋如素求。
未須怊悵思往昔，坐變勁峭同春柔。
鋪排短韻一作戲，爲君姑續歲時記。